Τα **Μακούφκι** (πολωνικά: Makówki, σιλεσικά: *Makōwki*, σιλεσικά γερμανικά: *Mohn Kließla*, γερμανικά: Mohnpielen‎, ουγγρικά: Mákos guba‎) είναι γλυκά επιδόρπια ψωμιού με βάση τον παπαρουνόσπορο από την Κεντρική Ευρώπη. Το επιδόρπιο θεωρείται παραδοσιακό στη Σιλεσία (στη νοτιοδυτική Πολωνία), όπου σερβίρεται σχεδόν αποκλειστικά την Παραμονή Χριστουγέννων. Είναι επίσης δημοφιλές σε άλλα μέρη της Πολωνίας, καθώς και στην ανατολική Γερμανία, τη Σλοβακία και την Ουγγαρία.

Εκτός Σιλεσίας
--------------

Τα μακούφκι είναι επίσης πολύ γνωστά στο Βρανδεμβούργο και στο Βερολίνο με το όνομα *Mohnpielen*. Ο Τέοντορ Φοντάνε στα ταξίδια του στο Μαργραβιάτο του Βραδεμβούργου έγραψε για το Mohnpielen και άλλα πιάτα.

Ένα παρόμοιο πιάτο, αλλά με φέτες κίφλι (kipferl) στην Ουγγαρία ονομάζεται *mákos guba*.

Στην Πολωνία, έξω από την περιοχή της Σιλεσίας, το πιάτο είναι ευρέως γνωστό ως μακιέουκι (makiełki). Αυτό είναι ιδιαίτερα κοινό στο Πόζναν και στο Λοτζ, όπου εγκαταστάθηκαν Σιλεσιανοί μετανάστες κατά τη διάρκεια της Βιομηχανικής Επανάστασης του 19ου αιώνα.

Παρασκευή
---------

Τα κύρια συστατικά είναι το γλυκό λευκό ψωμί και οι ψιλοκομμένοι παπαρουνόσποροι βρασμένοι σε γάλα με βούτυρο. Άλλα σημαντικά συστατικά περιλαμβάνουν τα αποξηραμένα φρούτα (σύκα, σταφίδες, βερίκοκα, χουρμάδες, κ.λπ.), αμύγδαλα και άλλα είδη ξηρών καρπών (η επιλογή των ξηρών καρπών και των αποξηραμένων φρούτων ποικίλλει). Αρωματίζεται με ζάχαρη, μέλι, βανίλια, κανέλα και ρούμι.

Το ψωμί κόβεται σε λεπτές φέτες και στρώνεται σε πήλινο σκεύος ή πιο συχνά σε γυάλινο μπολ. Μετά από κάθε στρώση περιχύνεται η σάλτσα από τους βρασμένους παπαρουνόσπορους, με άρωμα και ξηρούς καρπούς, ώστε να μουλιάσει καλά το ψωμί. Η κορυφή διακοσμείται με μερικούς επιπλέον ξηρούς καρπούς και φρούτα. Το πιάτο σερβίρεται κρύο, τουλάχιστον αρκετές ώρες μετά την προετοιμασία.

Σημασία στη Σιλεσία
-------------------

Η κουζίνα της Σιλεσίας μπορεί να είναι πολύ συντηρητική. Η παράδοση στο σερβίρισμα των μακούφκι διατηρείται καλά στους Σιλέσιους και είναι δύσκολο να φανταστεί κανείς τα Χριστούγεννα στη Σιλεσία χωρίς το πιάτο. Από τους γηραιότερους θα θεωρούνταν ανορθόδοξο να το παρασκευάζουν εκτός της περιόδου των Χριστουγέννων – Πρωτοχρονιάς. Η προετοιμασία των μακούφκι εκτός της Σιλεσίας μπορεί να είναι δύσκολη λόγω της μη διαθεσιμότητας λεπτοαλεσμένου σπόρου παπαρούνας (συνήθως απαιτείται ειδικός μύλος). Στις Ηνωμένες Πολιτείες, η κονσερβοποιημένη πάστα παπαρούνας είναι μερικές φορές διαθέσιμη στο εμπόριο και μπορεί να χρησιμοποιηθεί.

Παραπομπές
----------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Μακούφκι** |

1. ↑  
Mohnpielen in books by 1900
2. ↑  Book from 1836, Mark Brandenburg, Mohnpielen
3. ↑  1862 book: Northern Germany, Germanic Mythology, to eat seeded foods (particularly Mohnpielen) to ward off bad spirits during twelve days frost
4. ↑  Brandenburg Mohnpielen, 1868 book
5. ↑  1885 book: Mohnpielen], Die Familie Buchholz, Julius Stinde
6. ↑  1899 book, Mohnpielen Brandenburg Heimatkunde –Regional history
7. ↑  Mark Brandenburg Mohnpielen Georg, Rietschel, 1902 book
8. ↑  Paul Drechsler, Sitten und Braeuche in Schlesien, in Brandenburg, Mohnpielen 1903 book
9. ↑  Theodor Fontane, Mohnpielen and other dishes
10. ↑
11. ↑   Słownik gwary miejskiej Poznania